
[bookmark: _Toc303592528][bookmark: _Toc309383711][bookmark: _Toc339016600][bookmark: _Toc129784056][bookmark: _Toc166650879] I. Sarrera 
Kontuen Ganberak, berari buruzko abenduaren 20ko 19/1984 Foru Legeari eta 2024rako fiskalizazio-programari jarraituz, Nafarroako Kontseiluaren (aurrerantzean, Kontseilua) 2023ko ekitaldiko urteko kontuak fiskalizatu ditu.
Landa-lana 2024ko martxoan egin du lantalde batek, zeina osatu baitute auditoriako teknikari batek eta auditore batek. Kontuen Ganberako zerbitzu juridiko, informatiko eta administratiboen lankidetza ere izan dute.
Lanketa honen emaitzak Nafarroako Kontseiluko lehendakariari azaldu zitzaizkion, egokitzat jotzen zituen alegazioak aurkez zitzan, Nafarroako Kontuen Ganberari buruzko 19/1984 Foru Legearen 11.2 artikuluan aurreikusitakoari jarraituz. Jarritako epea iraganda, ez zen alegaziorik aurkeztu.
Kontseiluko langileei eskerrak ematen dizkiegu lan hau egiteko eman diguten laguntzarengatik.
Txosten honetako datu guztiak eurotan eman dira, biribilduta, zentimorik ez agertzeko. Emandako datuek eta ehunekoek beti adierazten dute balio zehatz bakoitza biribilduta, eta ez biribildutako datuen batura. 



[bookmark: _Toc129784057][bookmark: _Toc166650880]II. Helburuak eta norainokoa 
Finantzei eta lege-betetzeari buruzko fiskalizazioa egin da Kontseiluaren 2023ko ekitaldiko urteko kontuez, honako hauei buruzko iritzia emate aldera:
· Ea 2023ko ekitaldiko urteko kontuek, alderdi aipagarri guztietan, irudi zehatza erakusten duten Kontseiluaren 2023ko abenduaren 31ko ondareari eta finantza-egoerari dagokienez, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere jarraituz aplikatzekoa den arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei.
· Ea Kontseiluaren 2023ko ekitaldiko urteko kontuetan jasotako jarduerak, aurrekontu- eta finantza-eragiketak eta informazioa bat datozen, alderdi adierazgarri guztietan, funts publikoen kudeaketari aplikatzekoak zaizkion arauekin.
Lanaren norainokoa Nafarroako Kontseiluaren 2023ko urteko kontuak dira, zeinek kontabilitateko egoera-orri hauek barne hartzen baitituzte:
· Aurrekontuaren likidazioaren egoera-orria.
· Egoeraren balantzea.
· Emaitza ekonomiko eta ondarekoaren kontua.
· Ondare garbian izandako aldaketen egoera-orria.
· Diru-fluxuen egoera-orria.
· Oroitidazkia.
Fiskalizazioaren denbora-norainokoak 2023ko ekitaldia hartzen du, baina beste ekitaldi batzuei buruz ere egin dira behar diren egiaztapenak, ezarritako helburuak hobeki lortzeko.




[bookmark: _Toc129784058][bookmark: _Toc166650881]III. Iritzia 
Nafarroako Kontuen Ganberak, 19/1984 Foru Legeak esleitzen dizkion eskumenak baliatuz, Kontseiluaren urteko kontuak fiskalizatu ditu. Kontu horiek barne hartzen dituzte 2023ko abenduaren 31ko balantzea, emaitza ekonomiko eta ondarezkoaren kontua, ondare garbiaren aldaketen egoera-orria, diru-fluxuaren egoera-orria, aurrekontu-likidazioaren egoera-orria eta data horretan amaitutako ekitaldiari dagokion oroitidazkia. Orobat fiskalizatu du ea Kontseiluak 2023ko ekitaldian legeria bete ote duen.
[bookmark: _Toc129784059][bookmark: _Toc166650882]III. 1 Urteko kontuei buruzko finantza-auditoretzako iritzia 
Gure iritziz, 2023ko ekitaldiko urteko kontuek, alderdi aipagarri guztietan, irudi zehatza erakusten dute Kontseiluaren 2023ko abenduaren 31ko ondareari eta finantza-egoerari buruz, bai eta data horretan amaitutako urte-ekitaldiko emaitza ekonomiko eta aurrekontukoei buruz ere, aplikatzekoa den informazio finantzario publikoaren arau-esparruari jarraituz eta, bereziki, bertan jasotako kontabilitate- eta aurrekontu-printzipio eta -irizpideei jarraituz.
[bookmark: _Toc129784060][bookmark: _Toc166650883]III.2 Legeria betetzeari buruzko fiskalizazio-iritzia
Gure iritziz, egindako lanaren norainokoa kontuan hartuta, Kontseiluaren 2023ko ekitaldiko jarduketak, aurrekontu- eta finantza-eragiketak eta urteko kontuetan jasotako informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin. 


[bookmark: _Toc129784061][bookmark: _Toc166650884]IV. Iritziaren oinarria
Kanpo-kontroleko erakunde publikoek erabakitako funtsezko fiskalizazio-printzipioei jarraituz egin dugu fiskalizazioa, eta, zehazki, finantza-fiskalizazioei buruzko ISSAI-ES 200 arauan eta legeria betetzearen fiskalizazioei buruzko ISSAI-ES 400 arauan ezarritakoari jarraituz; halaber, kanpo-kontroleko organoen fiskalizazio-gida praktikoak (GPF-OCEX) erabili ditugu. Arau horien indarrez ditugun erantzukizunak aurrerago deskribatzen dira, gure txosteneko “Kontuen Ganberaren erantzukizunak” atalean, urteko kontuez eta legeria betetzeari buruzko fiskalizazioaz denaz bezainbatean. 
Urteko kontuei eta legeria betetzeari buruzko gure fiskalizazioan aplikatzekoak diren etikaren eta independentzia-babesaren arloko eskakizunekin bat, entitatearekiko independenteak gara, fiskalizazio publikoko jarduerari buruzko araudiak exijitzen duen bezala.
Gure ustez, lortu dugun auditoretza-ebidentziak oinarri nahikoa eta egokia ematen du finantzei eta legeria betetzeari buruzko gure iritzirako.


[bookmark: _Toc129784062][bookmark: _Toc166650885]V. Auditoretzako gai giltzarriak 
Auditoretzako gai giltzarriak dira gure iritzi profesionalaren arabera munta handiena izan dutenak 2023ko urteko kontuez egin dugun fiskalizazioan. Auzi horiek urteko kontuen osotasunari buruzko auditoretzaren testuinguruan eta kontu orokorrei buruzko iritzia taxutzerakoan jorratu ditugu, eta ez dugu bereiz azalduko horien gaineko iritzirik.
Ondorioztatu dugu gure fiskalizazioan ez dagoela jakinarazi beharreko gai giltzarririk.


[bookmark: _Toc129784063][bookmark: _Toc166650886]VI. Nafarroako Kontseiluaren erantzukizuna 
Kontseiluko lehendakariaren erantzukizuna da urteko kontuak egitea, eta Osoko Bilkurari aurkeztu behar dizkio, onets ditzan. Kontseiluko legelariak prestatzen ditu kontuak, eta irudi zehatza eman behar dute Kontseiluaren aurrekontu-likidazioari, ondareari, finantza-egoerari eta emaitzei buruz, aplikatzekoa den informazio finantzarioko arau-esparruaren arabera. Halaber, hark bermatu behar du aipatu kontuetan agertzen diren jarduerak, aurrekontu- eta finantza-eragiketak eta informazioa bat datozela aplikatzekoa den araudiarekin.
 


[bookmark: _Toc129784064][bookmark: _Toc166650887]VII. Nafarroako Kontuen Ganberaren erantzukizuna 
Helburutzat dugu moduzko ziurtasun bat lortzea, urteko kontuetan oro har iruzur edo erroreen ondoriozko akats materialik ez egoteaz, eta kontu horietan agerturiko jarduerak, aurrekontu- eta finantza-eragiketak eta informazioa bat etortzeaz aplikatu behar den araudiarekin, erregulartasunaren fiskalizazio-txosten bat eman ahal izateko, gure iritzia jasotzen duena. 
Arrazoizko segurtasuna segurtasun-maila handia da, baina ez du bermatzen kanpo-kontroleko organoei buruzko araudiari jarraituz egindako fiskalizazioak beti detektatuko duenik oker material bat edo ez-betetze nabarmen bat, halakorik dagoenean. Okerrak iruzurraren edo akatsen ondoriozkoak izan daitezke, bai eta legezkotasuna ez betetzearen ondoriozkoak ere, eta materialtzat hartzen dira Kontuen Ganbera honen irizpideak aplikatuta, eta, betiere, arrazoiz aurreikus badaiteke txostenen erabiltzaileen erabaki ekonomikoetan eragina izanen dutela. 
Kanpoko kontrol-organoei buruzko araudiaren araberako fiskalizazio baten parte gisa, gure iritzi profesionala aplikatzen dugu, eta eszeptizismo profesionaleko jarrera mantentzen dugu auditoretza osoan zehar. Halaber: 
· Identifikatu eta baloratu egiten ditugu iruzur edo oker baten ondoriozko akats materiala egotearen eta legeak ez betetzearen arriskuak, arrisku horiei erantzuteko auditoretza prozedurak taxutzen eta aplikatzen ditugu, eta behar adinako eta behar bezalako auditoretza-ebidentzia lortzen dugu gure iritziari oinarri emateko. Iruzurraren ondoriozko akats material edo ez-betetze bat ez atzematearen arriskua handiagoa da errorearen ondoriozko oker material baten kasuan baino; izan ere, iruzurra dagoenean, tartean izan daitezke kolusioa, faltsutzea, berariazko omisioak, propio eginiko adierazpen okerrak edo barne-kontrolaren saihestea. 
· Barne-kontrolari buruz ezagutza muntaduna lortzen dugu fiskalizaziorako, inguruabarren arabera egokiak diren auditoretza-prozedurak diseinatze aldera; ez, ordea, entitatearen barne-kontrolaren eraginkortasunari buruzko iritzi bat emate aldera. 
· Ebaluatzen dugu ea aplikatutako kontabilitate-politikak moduzkoak ote diren, kontabilitate-estimazioak egokiak diren, bai eta egoki den kudeaketa-organoak emandako informazioa ere. 
· Urteko kontuen aurkezpen orokorra, egitura eta edukia ebaluatzen ditugu, emandako informazioa barne, eta ea urteko kontuek zehatz irudikatzen dituzten transakzioak eta azpian dauden egitateak.
Erakundearen gobernu-organoarekin harremanetan jartzen gara, besteak beste, planifikatutako auditoria-proben norainokoaz eta horiek egiteko uneaz aritzeko, bai eta fiskalizazioaren aurkikuntza esanguratsuez eta fiskalizazioan zehar barne-kontrolari buruz identifikatzen dugun edozein akats adierazgarriz ere. 
[bookmark: _Toc129784065]

[bookmark: _Toc166650888]VIII. Aurreko txostenetan emandako gomendioen jarraipena 
Aurreko ekitaldietan egindako honako gomendio hauek indarrean diraute: 
· Kontseiluko plantilla organikoan dagoen legelariaren lanpostu hutsa deitzea, sortu zenetik zerbitzu-eginkizunetan bete baita, lanpostu hori behin betikoz betea izan dadin, aplikatzekoa den araudiaren araberako deialdi publikoan.
· Langile-gastuen 1. kapituluan erregistratzea Kontseiluko kideek txostenen eta irizpenen egile gisa parte hartzeagatik jasotako konpentsazioak, norberaren lanetik zuzenean eratorritako kontraprestazioak baitira. 
· Kontabilitate- eta aurrekontu-kudeaketarako aplikazio informatiko bat ezartzea. 
Javier Marticorena Chapa auditorea arduratu da lan honetaz, eta hark proposatuta eman da txosten hau, araudi indardunak ezarritako tramiteak bete ondoren.
[bookmark: _Toc423419507][bookmark: _Toc188167194][bookmark: _Toc303592531][bookmark: _Toc309383714][bookmark: _Toc339016603]
(Ignacio Cabeza del Salvador Nafarroako Kontuen Ganberako lehendakariak digitalki sinatua aldamenean adierazitako egunean)






[bookmark: _Toc129784066][bookmark: _Toc166650889]1. Gehigarria. Nafarroako Kontseiluaren 2023ko urteko kontuen laburpena
[bookmark: _Toc129165674][bookmark: _Toc129784067][bookmark: _Toc129850087][bookmark: _Toc162436965][bookmark: _Toc166650890]1.1 2023ko aurrekontu-likidazioaren egoera-orria
Diru-sarreren aurrekontuaren betetzea
	 
	Hasierako aurrekontua
	Behin betiko aurrekontua
	Aitortutako eskubideak
	Kobrantzak
	Betetakoa (%)

	4. Transferentzia arruntak
	444.715
	444.715
	403.765
	403.765
	91

	7. Kapital-transferentziak
	28.000
	28.000
	612
	612
	2

	Diru-sarrerak, guztira
	472.715
	472.715
	404.377
	404.377
	86


Gastu-aurrekontuaren betetzea
	 
	Hasierako aurrekontua
	Behin betiko aurrekontua
	Betebehar aitortuak
	Ordainketak
	Betetzea (%) 


	1. Langileria-gastuak
	211.249
	211.249
	161.914
	161.914
	77

	2. Ondasun arruntetako eta zerbitzuetako gastuak
	233.466
	233.466
	129.053
	129.053
	55

	6. Inbertsio errealak
	28.000
	28.000
	612
	612
	2

	Gastuak, guztira
	472.715
	472.715
	291.579
	291.579
	62



[bookmark: _Toc129165675][bookmark: _Toc129784068][bookmark: _Toc129850088][bookmark: _Toc162436966][bookmark: _Toc166650891]1.2 Aurrekontu-emaitza

	Kontzeptua
	2022
	2023

	
	Aitortutako eskubide garbiak
	Aitortutako betebehar garbiak
	Doikuntzak
	Aurrekontu-emaitza
	Aitortutako eskubide garbiak
	Aitortutako betebehar garbiak
	Doikuntzak
	Aurrekontu-emaitza

	a. Eragiketa arruntak
	391.064
	293.597
	
	97.467
	404.377
	291.579
	
	112.798

	b. Kapital-eragiketak
	
	
	
	 
	
	
	
	

	c. Merkataritza-eragiketak
	 
	 
	 
	 
	 
	 
	 
	 

	1. Eragiketa ez-finantzarioak guztira (a+b+c)
	391.064
	293.597
	 
	97.467
	404.377
	291.579
	 
	112.798

	d. Finantza-aktiboak
	
	
	
	 
	
	
	
	

	e. Finantza-pasiboak
	 
	 
	 
	 
	 
	 
	 
	 

	2. Finantza-eragiketak, guztira (d+e)
	 
	 
	 
	 
	 
	 
	 
	 

	I. Ekitaldiko aurrekontu-emaitza (I=1+2)
	391.064
	293.597
	 
	97.467
	404.377
	291.579
	 
	112.798

	Doikuntzak
	 
	 
	 
	 
	 
	 
	 
	 

	3. Gastatutako kredituak, atxiki gabeko diruzaintzako gerakinarekin finantzatuak
	 
	 
	 
	 
	 
	 
	 
	 

	4. Ekitaldiko finantzaketa-desbideratze negatiboak
	 
	 
	 
	 
	 
	 
	 
	 

	5. Ekitaldiko finantzaketa-desbideratze positiboak
	 
	 
	 
	 
	 
	 
	 
	 

	II. Doikuntzak, guztira (II=3+4+5)
	 
	 
	 
	 
	 
	 
	 
	 

	Aurrekontu-emaitza doitua (I+II) 
	 
	 
	
	97.467 
	 
	 
	112.798
	112.798


[bookmark: _Toc129165676][bookmark: _Toc129784069][bookmark: _Toc129850089][bookmark: _Toc162436967][bookmark: _Toc166650892]1.3 Diruzaintza-gerakinaren egoera-orria
	Kontzeptua
	2022
	2023

	1. (+) Funts likidoak
	 
	106.367
	 
	117.794

	2. (+) Kobratzeko dauden eskubideak
	 
	82
	 
	82

	(+) Ekitaldiko aurrekontukoak
	-
	 
	-
	

	(+) Aurrekontu itxietakoak
	-
	 
	-
	

	(+) Aurrekontukoak ez diren eragiketetakoak
	82
	 
	82
	

	(+) Merkataritzako eragiketetakoak
	-
	 
	-
	 

	3. (-) Ordaintzeko dauden betebeharrak
	 
	8.982
	 
	5.-78

	(+) Ekitaldiko aurrekontukoak
	-
	 
	-
	

	(+) Aurrekontu itxietakoak
	-
	 
	-
	

	(+) Aurrekontukoak ez diren eragiketetakoak
	8.982
	 
	5.078
	

	(+) Merkataritzako eragiketetakoak
	-
	 
	-
	 

	4. (+) Aplikatzeko dauden partidak
	 
	-
	 
	-

	(+) Eginiko kobrantzak, behin betikoz aplikatzeko daudenak
	-
	 
	-
	

	(+) Eginiko ordainketak, behin betikoz aplikatzeko daudenak
	-
	 
	-
	 

	I. Diruzaintzako gerakina, guztira (1+2-3+4)
	 
	97.467
	 
	112.798

	II. Finantzaketa atxikiaren gaindikina
	 
	-
	 
	-

	III. Saldo kobragaitzak
	 
	-
	 
	-

	IV. Atxiki gabeko diruzaintza-gerakina =(I-II-III)
	 
	97.467
	 
	112.798



[bookmark: _Toc129165677][bookmark: _Toc129784070][bookmark: _Toc129850090][bookmark: _Toc162436968][bookmark: _Toc166650893]1.4 Egoera-balantzea
	Aktiboa
	2022
	2023

	Ibilgetu garbia
	17.286
	10.894

	Altzariak eta tresneria
	871
	696

	Informazioa prozesatzeko ekipamenduak
	12.879
	10.198

	Irudi korporatiboa
	3.536
	

	Aktibo zirkulatzailea
	106.449
	117.876

	Diruzaintza
	106.367
	117.794

	Epe laburreko zordunak
	82
	82

	Aktiboa, guztira
	123.735
	128.770



	Ondare garbia eta pasiboa
	2022
	2023

	Ondare garbia
	114.753
	123.692

	Ekitaldiko emaitza
	97.467
	112.798

	Beste ondare-gehikuntza batzuk, emaitzei egozteke daudenak
	17.286
	10.894

	Epe laburreko hartzekodunak
	8.982
	5.078

	Foru ogasun publikoa, PFEZa dela eta
	8.982
	5.078

	Ondare garbia eta pasiboa, guztira
	123.735
	128.770


[bookmark: _Toc129165678][bookmark: _Toc129784071][bookmark: _Toc129850091][bookmark: _Toc162436969]


[bookmark: _Toc166650894]1.5 Ekonomia eta ondare emaitzako kontua 
	Zorra
	2022
	2023
	Hartzekoa
	2022
	2023

	Langile-gastuak
	154.121
	161.914
	Diru-sarrera finantzarioak
	-
	-

	Kanpoko lanak, hornidurak eta zerbitzuak
	133.868
	129.053
	Transferentzia arruntak
	385.456
	403.765

	Amortizazioa
	6.367
	7.004
	Ibilgeturako dirulaguntzen emaitzen egozpena
	6.367
	7.004

	Aurrezkia (emaitza positiboa)
	97.467
	112.798
	 
	
	

	Guztira
	391.822
	410.769
	Guztira
	391.822
	410.769



[bookmark: _Toc129165679][bookmark: _Toc129784072][bookmark: _Toc129850092][bookmark: _Toc162436970][bookmark: _Toc166650895]1.6 Ondare garbian izandako aldaketen egoera-orria 
	Deskribapena
	Sortutako ondarea
	Bestelako ondare-gehikuntzak
	Guztira

	Ondare garbia 2022ko ekitaldiaren bukaeran
	97.467
	17.286
	114.753

	2022ko ekitaldian ondare garbian izandako aldaketak
	15.331
	-6.392
	8.939

	     Ekitaldian aitortutako diru-sarrerak eta gastuak
	112.798
	-7.004
	

	     Jabea den entitatearekin egindako eragiketak
	-97.467
	
	

	     Ondare garbian izandako beste aldaketa batzuk
	
	612
	

	Ondare garbia, 2023ko ekitaldiaren bukaerakoa
	112.798
	10.894
	123.692





[bookmark: _Toc162436971][bookmark: _Toc129165680][bookmark: _Toc129784073][bookmark: _Toc129850093][bookmark: _Toc166650896]1.7 Diru-fluxuen egoera-orria 
	Kontzeptua
	2022
	 
	2023

	I. Kudeaketa-jardueretako diru-fluxuak
	 
	 
	 

	A) Kobrantzak
	252.853
	 
	260.953

	2. Jasotako transferentziak eta dirulaguntzak
	252.853
	
	260.953

	5.Kobratutako interesak eta dibidenduak
	0
	
	0

	6.Beste kobrantza batzuk
	0
	 
	0

	B) Ordainketak
	-253.143
	 
	-248.914

	9.Hornikuntzak 
	40.762
	
	42.527

	10. Bestelako kudeaketa-gastuak
	104.890
	
	108.920

	13. Beste ordainketa batzuk 
	107.491
	 
	97.467

	Kudeaketa-jarduerengatiko diru-fluxu garbiak (+A-B)
	-290
	
	12.039

	II. Inbertsio-jardueretako diru-fluxuak
	
	
	

	C) Kobrantzak
	 -
	 
	 -

	1.Inbertsio errealak saltzea
	-
	 
	-

	D) Ordainketak
	-5.608
	 
	-612

	4.Inbertsio errealak erostea
	5.608
	
	612

	Inbertsio-jarduerengatiko diru-fluxu garbiak (+C-D)
	-5.608
	 
	-612

	VI. Diruaren eta aktibo likidoen gorakada/beherakada garbia
	-5.898
	 
	11.427

	(I+II+III+IV+V)
	
	 
	

	Dirua eta haren baliokide diren aktibo likidoak ekitaldiaren hasieran
	112.265
	
	106.367

	Dirua eta haren baliokide diren aktibo likidoak ekitaldiaren bukaeran
	106.367
	 
	117.794








[bookmark: _Toc129784074][bookmark: _Toc166650897]2. gehigarria. Nafarroako Kontseilua
Kontseilua, Nafarroako Foru Eraentza Berrezarri eta Hobetzeari buruzko Lege Organikoan esaten den moduan, Nafarroako Foru Komunitateko organo aholku-emaile nagusia da, eta bere funtzioak autonomia organiko eta funtzionalarekin betetzen ditu, bere objektibotasun eta independentzia bermatze aldera. 
Bere eginkizunetan diharduelarik, ordenamendu juridikoa gordetzen dela begiratuko du eta abaguneari eta komenigarritasunari dagozkien alderdiak baloratuko ditu, bai eta Administrazioak eraginkortasun handiagoa izatea ere bere helburuak betetzean.
Nafarroako Kontseiluari buruzko ekainaren 9ko 8/2016 Foru Legean ezartzen denez, Kontseilua bost kidek osatzen dute, izen aitortua dutenak eta gutxienez ere hamabost urteko lanbide-esperientzia izan eta nafar izaera politikoa daukaten juristen artean izendatuak.
Nafarroako Parlamentuaren Osoko Bilkurak hautatzen ditu Kontseiluko kideak, zortzi urterako, eta ezin dira berriz hautatu. 
Gaur egun, Kontseiluko bost kideetako hiruk hamar urte baino gehiagoko antzinatasuna dute haien karguaren jardunean; beraz, gainditu egin dute araudian ezarritako zortzi urteko epea. Hortaz, luzapen-egoeran dauden, eta kargu horiek berritzeko prozedura abian jarri da.
Osoko Bilkura da Kontseiluaren gobernu- eta erabaki-organoa, kontseilukide guztiek osatua, zeinek gehiengo osoz hautatzen baitituzte lehendakaria eta idazkaria. Nafarroako Kontseiluko kideei ordaintzen zaie bertaratze-dieten bitartez eta txosten nahiz irizpenen egile gisa jarduteagatiko ordainsarien bitartez.

· 

[bookmark: _Toc129784075][bookmark: _Toc166650898]3. Gehigarria. Arau-esparrua
Honako hauek osatzen dute, funtsean, Nafarroako Kontseiluari 2023an aplikatzekoa zaion arau-esparrua:
· Nafarroako Foru Eraentza Berrezarri eta Hobetzeari buruzko abuztuaren 10eko 13/1982 Lege Organikoa.
· 13/2007 Foru Legea, apirilaren 4koa, Nafarroako Ogasun Publikoari buruzkoa.
· 8/2016 Foru Legea, ekainaren 9koa, Nafarroako Kontseiluari buruzkoa.
· 2/2018 Foru Legea, apirilaren 13koa, Kontratu Publikoei buruzkoa.
· 35/2022 Foru Legea, abenduaren 28koa, 2023rako Nafarroako Aurrekontu Orokorrei buruzkoa.
· 90/2000 Foru Dekretua, otsailaren 28koa, Nafarroako Kontseiluaren Antolamendu eta Jardunbidearen Erregelamendua onesten duena.


[bookmark: _Toc129784076][bookmark: _Toc166650899]4. Gehigarria. Fiskalizazioaren beste ohar eta aurkikuntza batzuk
Egindako fiskalizazioaren atal gisa, ondoren ohar eta iruzkin batzuk gehitu ditugu, Ganbera honen ustez fiskalizazio-txosten honen hartzaileentzat eta erabiltzaileentzat interesgarri gerta daitezkeenak.

4.1 Egindako jarduna
· Kontseiluak 18 saio egin ditu, 2022an baino hiru gehiago, eta nahitaezko 39 irizpen, aurreko ekitaldian baino hiru gutxiago.
· Irizpenak Nafarroako Foru Komunitateko Gobernuko lehendakaritzak eskatuta egin dira; horietako bat, toki-erakunde batek eskatuta, eta gainerakoak, Foru Administrazioko departamentuek eskatuta. 
· Gaiari dagokionez, nabarmentzen dira lege-betearazpenean jaulkitzen diren erregelamendu-proiektuei edo xedapen orokorren proiektuei eta horien aldaketei buruzko irizpenak, zeinek % 54 egiten baitute, eta 300.000 euro baino gehiagoko kalte-galerengatiko kalte-ordain erreklamazioen ondoriozkoak (% 26).

4.2 Aurrekontu-likidazioa
· Kontseiluaren hasierako aurrekontuak gastu eta diru-sarrerei buruzko 472.715 euroko aurreikuspenak zeuzkan. Zenbateko hori bat dator behin betiko aurreikuspenekin.
· Kontseiluaren betebehar aitortuek 291.579 euro egin dute. Betetze-maila ehuneko 62koa izan da, eta osorik ordaindu dira. 2022. urtearekin alderatuta, ehuneko 1eko beherakada izan dute, batez ere ondasun eta zerbitzuetako gastu arruntetan izandako gastuen eta inbertsioen jaitsieraren ondorioz.
· Taula honetan jasota datoz Kontseiluak 2022an eta 2023an izandako gastuen eta diru-sarreren banaketa portzentuala:
	Gastuaren izaera
	2022
	2023
	Finantzaketa-iturria
	2022
	2023

	Langileak
	52
	56
	Transferentzia arruntak
	99
	100

	Ondasun eta zerbitzuetan egindako gastu arruntak
	46
	44
	Kapital-transferentziak
	1
	0

	Inbertsioak
	2
	0
	 
	 
	 

	 
	100
	100
	 
	100
	100


· Aitortutako eskubideek 404.377 euro egin dute; haien betetze-maila ehuneko 91koa izan da, eta osoki kobratu dira. Diru-sarrera horiek Nafarroako Foru Komunitateko Administrazioarengandik jasotako transferentzietatik datoz. Horietatik, 403.765 euro gastu arruntak finantzatzera bideratu dira, eta 612 euro, berriz, inbertsio-gastuetara.
· Kontseiluak 112.798 euroko aurrekontu-superabita du, eta araudiarekin bat, Foru Ogasunari itzuli beharko dio, jarraian erakusten den bezala:
	Kontzeptua
	Zenbatekoa

	Diru-sarrerak, guztira
	404.377

	Gastuak, guztira    
	291.579

	Aurrekontu-superabita 
	112.798

	Nafarroako Foru Ogasunari itzuli beharrekoa, guztira
	112.798



4.3 Langileria gastuak eta ondasun eta zerbitzuetako gastu arruntak
· Kontseiluaren langile-gastuak 161.914 euro izan ziren 2023an, 2022an baino ehuneko bost gehiago. Kontseiluaren 2022[footnoteRef:2]ko plantilla organikoa, aurreko urteko berbera, bi lanpostuz osatuta dago: legelari bat, funtzionarioa (lanpostu hutsa), eta lehendakariaren idazkari bat, zeina izendapen askeko behin-behineko langilea baita. 2023ko abenduaren 31n, Kontseiluan bi langilek ziharduten: legelari bat, Kontseilua eratu zenetik zerbitzu eginkizunetan dagoen Nafarroako Gobernuko funtzionarioa, eta lehendakariaren idazkari bat. [2:  2023ko plantilla organikoa argitalpenerako izapidetu zen, baina azkenean ez zen NAOn argitaratu, arazo tekniko bat zela-eta.] 

· Ondasun arruntetan eta zerbitzuetan egindako gastuek 129.053 euro egin zuten 2023an; 2022an baino ehuneko 4 gutxiago.
· Kontseiluko kideei irizpen horiek egiteagatik ematen zaizkien ordainsariek 86.526 euro egin dute, eta bertaratze-dietek, berriz, 18.490 euro; guztira, aurreko ekitaldian baino ehuneko 16 gehiago. Txostenak prestatzeagatiko ordainsariak gastuetako 2. kapituluan kontabilizatzen dira.
	Kontseiluaren jarduera
	2022
	2023

	Dieten zenbatekoa
	15.910
	18.490

	Jaulkitako irizpenengatiko ordainsaria
	92.788
	86.256

